NÁVRH 
VYHLÁŠKA 
Úradu pre reguláciu sieťových odvetví
z .... 2026,
ktorou sa ustanovujú podrobnosti o identifikácií domácností postihnutých energetickou chudobou a domácností ohrozených energetickou chudobou,
Úrad pre reguláciu sieťových odvetví (ďalej len „úrad“) podľa § 40 ods. 7  zákona č. 250/2012 Z. z. o regulácii v sieťových odvetviach v znení neskorších predpisov (ďalej len „zákon“) ustanovuje:

§ 1 Predmet úpravy
Táto vyhláška ustanovuje:
a) kritériá pre stanovenie úrovne zraniteľnosti domácností postihnutých energetickou chudobou a domácností ohrozených energetickou chudobou, 
b) postup identifikácie a overovania domácností postihnutých energetickou chudobou a domácností ohrozených energetickou chudobou a,
c) zaradenie domácností do kategórie zraniteľnosti z hľadiska ohrozenia energetickou chudobou.
.
§ 2 Základné pojmy
Na účely tejto vyhlášky je 
(1) Energetickou chudobou nedostatočný prístup domácnosti k základným energetickým službám, ktoré poskytujú dôstojné štandardy pre život a zdravie, vrátane primeraného vykurovania, teplej vody, chladenia, osvetlenia a elektrickej energie pre spotrebiče spôsobený kombináciou faktorov, najmä finančná nedostupnosť, nedostatočný disponibilný príjem, vysoké výdavky na energie a nízka energetická efektívnosť obydlí.

(2) Obydlím rodinný dom, byt v bytovej budove[footnoteRef:1]) a byt v nebytovej budove.[footnoteRef:2]) [1: ) § 3 odsek 2 zákona č. 25/2025 Z. z. Stavebný zákon a o zmene a doplnení niektorých zákonov (Stavebný zákon)]  [2:  ) § 3 odsek 3 zákona č. 25/2025 Z. z.] 

(3) Domácnosťou jednotlivec alebo skupina osôb, ktoré spolu trvale žijú a spoločne uhrádzajú náklady na svoje potreby.

(4) Výdavkami na energiu výdavky domácnosti na nákup elektriny, plynu, tepla dodávaného zo systému centralizovaného zásobovania teplom[footnoteRef:3]) alebo z decentralizovaného zdroja tepla[footnoteRef:4]) a výdavky domácnosti na nákup paliva potrebného na vykurovanie alebo prípravu teplej vody. [3:  § 2 písm. y) zákona č. 657/2004 Z. z. o tepelnej energetike v znení neskorších predpisov]  [4:  § 2 písm. v) zákona č. 657/2004 Z. z. ] 

(5) Disponibilným príjmom domácnosti suma zložiek príjmu všetkých členov domácnosti. Za príjem sú považované dôchodkové dávky, príjem zo závislej činnosti, príjem z podnikania a inej samostatne zárobkovej činnosti a ďalšie príjmy podľa osobitného predpisu[footnoteRef:5]) po zdanení a odpočítaní povinných odvodov do sociálnej a zdravotnej poisťovne.  [5:  §5, §6, §7, §8, §51e zákona č. 595/2003 Z. z. o dani z príjmov v znení neskorších predpisov] 


(6) Ekvivalentným disponibilným príjmom domácnosti disponibilný príjem domácnosti vydelený ekvivalentnou veľkosťou domácnosti. 

(7) Úrovňou zraniteľnosti domácnosti ukazovateľ ohrozenia domácnosti energetickou chudobou.

(8) Zraniteľnou domácnosťou  každá domácnosť, ktorá je v energetickej chudobe alebo je ohrozená energetickou chudobou.

§ 3 Stanovenie hranice príjmu domácnosti
(1) Hranica príjmu domácnosti, sa určí ako súčin mediánu národného ekvivalentného ročného disponibilného príjmu domácnosti a ekvivalentnej veľkosti domácnosti. 
(2) Medián národného ekvivalentného disponibilného príjmu domácnosti každoročne zverejňuje Ministerstvo hospodárstva Slovenskej republiky (ďalej len „ministerstvo“) na základe údajov Štatistického úradu Slovenskej republiky najneskôr 30. júna.
(3) [bookmark: _Hlk219459999]Ekvivalentná veľkosť domácností sa určí podľa prílohy č. 1.

§ 4 Stanovenie úrovne zraniteľnosti domácnosti
(1) Úroveň zraniteľnosti domácnosti sa stanovuje z nasledujúcich kritérií:
a) príjmové,
b) výdavkové,
c) technické.

(2) Príjmové kritérium posudzuje zistený disponibilný príjem domácnosti vzhľadom na hranicu príjmu domácnosti určenej podľa § 3. Obdobím pre stanovenie disponibilného príjmu domácnosti je predchádzajúci kalendárny rok. V prípade, že v čase hodnotenia zraniteľnosti domácnosti nie je dispozícií disponibilný príjem domácnosti za predchádzajúci kalendárny rok, použije sa disponibilný príjem domácnosti za obdobie t-2.
(3) Kritérium výdavkov na energiu posudzuje výdavky domácnosti na energiu vzhľadom na jej disponibilný príjem. Obdobím pre stanovenie výdavkov na energiu je posledné riadne ukončené zúčtovacie obdobie, alebo súčet nákladov za dvanásť mesiacov bezprostredne predchádzajúcich čas hodnotenia zraniteľnosti domácnosti.
(4) Technické kritérium posudzuje domácnosť z hľadiska aktuálneho stavu obydlia v čase hodnotenia zraniteľnosti domácnosti. Predmetom posudzovania je miera zateplenia obvodového plášťa obydlia, miera výmeny otvorových konštrukcií, izolácie strechy a izolácie nevykurovaných častí obydlia od vykurovaných častí.



§  5 Metodika hodnotenia zraniteľnosti domácnosti
(1) Hodnotenie úrovne zraniteľnosti domácnosti (ďalej len „úroveň zraniteľnosti“) z hľadiska energetickej chudoby je založené na posudzovaní kritérií podľa § 4. Pre účely hodnotenia zraniteľnosti má každé kritérium priradenú váhu, parameter a váhu parametra. Úroveň zraniteľnosti sa vypočíta podľa prílohy č. 2.
(2) Za domácnosť v energetickej chudobe a domácnosť ohrozenú energetickou chudobou sa považuje domácnosť s hodnotou ukazovateľa úrovne zraniteľnosti podľa tabuľky č. 1.

Tabuľka č. 1
	Kategória zraniteľnosti domácnosti
	Úroveň zraniteľnosti 

	Domácnosť v energetickej chudobe
	ÚZD >80 %

	Domácnosť vážne ohrozená energetickou chudobou
	60 % < ÚZD ≤ 80 %

	Domácnosť stredne ohrozená energetickou chudobou
	40% < ÚZD  ≤ 60 %

	Domácnosť mierne ohrozená energetickou chudobou
	20 % ≤  ÚZD  ≤ 40 %



(3) Domácnosť, ktorá spĺňa podmienky priznania dávky v hmotnej núdzi z dôvodu, že nedisponuje majetkom, ktorého využívaním alebo správou, predajom alebo prenájmom si môže zabezpečiť dostatok finančných prostriedkov na to, aby nebola v stave hmotnej núdze, alebo aby si mohla dovoliť platiť za energiu na zabezpečenie svojich základných životných potrieb sa zaradí do kategórie zraniteľnosti domácnosti „Domácnosť v energetickej chudobe“ bez hodnotenia úrovne zraniteľnosti.
§  6 Postup na zaradenie do kategórie zraniteľnosti domácnosti 
(1) Domácnosť sa zaraďuje do kategórie zraniteľnosti na základe žiadosti o zaradenie do kategórie zraniteľnosti domácnosti (ďalej len „žiadosť“) alebo automatizovaným spôsobom. 
(2) Žiadosť podáva domácnosť komu? písomne, alebo elektronicky.
(3) Súčasťou žiadosti sú:
a) list vlastníctva k nehnuteľnosti, nájomná zmluva alebo iný doklad o legálnom užívaní nehnuteľnosti,
b) platné zmluvy o dodávke elektriny, plynu a tepla alebo predpis zálohových platieb,
c)  doklady preukazujúce výdavky za energiu za obdobie podľa § 4 odsek 3.
d) doklady o príjmoch členov domácnosti podľa § 2 odsek 5) za obdobie podľa § 4 odsek 2 ,
e) rozhodnutie súdu vydané na základe podania žiadateľa alebo obce o výške výživného pre každého člena domácnosti, ktorý si mohol uplatniť právo na výživné podľa osobitného predpisu[footnoteRef:6]  [6:  zákon č. 36/2005 Z. z. o rodine a o zmene a doplnení niektorých zákonov v znení neskorších predpisov (vyživovacia povinnosť je upravená v  prvej hlave  tretej časti zákona o rodine), ] 

f) doklad o počte osôb prihlásených k trvalému alebo prechodnému pobytu na adrese  odberateľa energií,
g) fotodokumentácia obydlia pre účely vyhodnotenia technického kritéria zachytávajúca stav bezprostredne pred podaním písomnej žiadosti,
h) čestné vyhlásenie o  pravdivosti údajov,
i) súhlas dotknutej osoby so spracovaním osobných údajov pre účely získania dát o príjmoch za všetkých členov domácnosti.

(4) Príjemca žiadosti nemusí požadovať tie súčasti žiadosti podľa odseku 3, ku ktorým má zabezpečený prístup.
(5) Automatizovaným spôsobom....
(6) Preukázanie (vyhodnotenie) skutočnosti, že ročný ekvivalentný disponibilný mesačný príjem domácnosti žiadateľa zodpovedá hraničnému ekvivalentnému disponibilnému mesačnému príjmu domácnosti podľa schválených hodnotiacich kritérií,
§  7 Postup identifikácie a overovania
(1) Na základe vyhodnotenia podanej žiadosti v súlade s § 6 , ods. 1 príjemca žiadosti domácnosť zaradí do príslušnej kategórie podľa § 5, ods. 2.
(2) Splnenie podmienok podľa § 5, overuje príjemca žiadosti nasledovne:
a) Disponibilný príjem domácnosti príjemca žiadosti overí automatizovaným spôsobom voči hodnotám príslušných údajov evidovaných v informačných systémoch podľa osobitného predpisu[footnoteRef:7]).  [7:  § 13 ods. 3 zákona 260/2025 o adresnej energopomoci a o zmene á doplnení niektorých zákonov] 

b) Výdavky na energiu sa overujú len ak existujú dôvodné pochybnosti o vyúčtovacích dokladoch žiadateľa.
c) Technické kritérium sa overuje obhliadkou na mieste, alebo stanoviskom OSO. Overovanie kritéria je povinné len v prípade, ak priznaná investičná podpora presahuje sumu  10 000 €.
§  8 Evidencia a aktualizácia zoznamu domácností
Vedenie registra zraniteľných domácností
Periodická aktualizácia (ak je potrebné)
§  9 Prechodné a záverečné ustanovenia
Prechodné obdobie na implementáciu 
Účinnosť vyhlášky


Príloha č. 1 k vyhláške č. xx/2026
Ekvivalentná veľkosť domácnosti

Ekvivalentná veľkosti domácnosti E sa vypočíta podľa vzorca:
,
kde je
n počet členov domácnosti
𝐸𝑉i koeficient každého člena domácnosti i v tejto hodnote:
· hodnota 1 pre člena domácnosti, ktorý dosiahol 14 rokov veku, ak len jeden člen domácnosti dosiahol 14 rokov veku,
· hodnota 1 pre jedného člena domácnosti, ktorý dosiahol 14 rokov veku a hodnota 0,7 pre každého ďalšieho člena domácnosti, ktorý dosiahol 14 rokov veku, ak sú aspoň dvaja členovia domácnosti, ktorí dosiahli 14 rokov veku,
· hodnota 1 pre jedného člena domácnosti, ktorý nedosiahol 14 rokov veku, a hodnota 0,5 pre každého ďalšieho člena domácnosti, ktorý nedosiahol 14 rokov veku, ak domácnosť nemá člena, ktorý dosiahol 14 rokov veku,
· hodnota 0,5 pre každého člena domácnosti, ktorý nedosiahol 14 rokov veku, ak domácnosť má aspoň jedného člena, ktorý dosiahol 14 rokov veku.


Príloha č. 2 k vyhláške č. xx/2026
Úroveň zraniteľnosti domácnosti
ÚZD = PVPK*VK + VEVPK*VK + T(VPK1 + VPK2 + VPKx..)*VK
kde:
ÚZD je úroveň zraniteľnosti domácnosti z hľadiska energetickej chudoby
P je kritérium „príjem“
VE je kritérium „podiel výdavkov na energie na disponibilnom príjme domácnosti“
T je kritérium „Technické“
PK je parameter kritéria
VPK je váha parametra kritéria
VK je váha kritéria

Parametre kritérií, váhy parametrov kritérií a váhy kritérií sú uvedené v tabuľke č. 1.

Tab. č. 1
	Kritérium
	Parameter kritéria (PK)
	Váha parametra kritéria (VPK)
	Váha kritéria (VK)

	Príjem 
	menej ako 60 % EDP*
	1
	0,4

	
	60 - 69% EDP
	0,9
	

	
	70 - 79% EDP
	0,8
	

	
	80 - 89% EDP
	0,7
	

	
	90 - 99% EDP
	0,6
	

	
	100 - 109% EDP
	0,5
	

	
	110 - 119% EDP
	0,4
	

	
	120 - 139% EDP
	0,3
	

	
	140 - 159% EDP
	0,2
	

	
	viac ako 160% EDP
	0
	

	Výdavky na energiu
	menej ako 10 %
	0
	0,3

	
	10 - 15%
	0,5
	

	
	16 - 20 %
	0,8
	

	
	21 - 30 %
	0,9
	

	
	31 % a viac
	1
	

	Technické
	zateplených viac ako 50 % obvodového plášťa
	0
	0,3

	
	zateplených menej  ako 50 % obvodového plášťa
	0,5
	

	
	vymenených viac ako 50 % otvorových konštrukcií
	0
	

	
	vymenených menej ako 50 % otvorových konštrukcií
	0,2
	

	
	zaizolovaný pivničný strop
	0
	

	
	nezaizolovaný pivničný strop
	0,1
	

	
	zaizolovaná strecha
	0
	

	
	nezaizolovaná strecha
	0,2
	


*Ekvivalentný disponibilný príjem

